প্রথমে পাখিগুলোকে আদা-রসুন বাটা ও লবণ দিয়ে ২ ঘণ্টা ম্যারিনেট করে হাল্কা করে ঘি-এ ভেজে রাখুন। এবার পেঁয়াজকুচি দিয়ে বেরেস্তা করে ১/২ কাপ বেরেস্তা তুলে রেখে তাতে দারুচিনি, এলাচ দিয়ে ভেজে বাকি সব মসলা দিয়ে কষাতে হবে। সামান্য পানি দিয়ে কষিয়ে নিন। এবার এতে ভাজা কোয়েল পাখি দিয়ে মাঝারি আঁচে আরও কিছুক্ষণ কষিয়ে প্রয়োজনমতো পানি দিয়ে সেদ্ধ হবার জন্য ঢেকে রাখুন।। মাঝে মাঝে নেড়ে দিতে হবে। কোয়েল সেদ্ধ হলে ঢাকনা তুলে ঘন দুধ বা ফ্রেশ ক্রিম দিয়ে ২/৩ মিনিট পর চিনি, কাঁচামরিচ, কেওড়া জল, বেরেস্তাগুঁড়া দিয়ে পানি শুকিয়ে এনে মাখা মাখা ঝোল করে নামিয়ে পরিবেশন করুন মজাদার কোয়েল পাখির রোস্ট।